stanford-oval/wikipedia huggingface dataset:
Kalle Lindroth
Elämä ja ura > Musiikkiura

Lindroth on Smak-yhtyeen laulaja ja sanoittaa yhtyeen kappaleet yhdessä kitaristi Henri Salosen kanssa. Lindroth on harrastanut laulua erilaisissa kuoroissa. Musiikkiuran vaikutteita ovat muun muassa Mew, The Used, Disco Ensemble ja Green Day. Smak on perustettu vuonna 2001, ja siltä on ilmestynyt yhteensä kolme levyä; Sic transit (2004), Elohopeaa (2006) sekä High School Uncool (2009). Yhtye on ollut tauolla vuodesta 2009 lähtien.
Lindroth osaa soittaa pianoa, pasuunaa sekä kitaraa. Smakin ohella hän on laulanut Tilkkutäkki-kokoelma-albumin nimikappaleen, Tilkkutäkki 2 -albumille kappaleen ”Anna mun etsiä” ja Tilkkutäkki 3 -albumille kappaleen ”Aamulaulu” sekä vieraillut Valkokankaan helmet -levyllä, jolla Boston Promenade -orkesteri esittää elokuvista tuttua musiikkia. Hän on ollut myös tuottamassa Antti Tuiskun Kaunis kaaos -albumia. Hän on tehnyt kappaleita Antti Tuiskun lisäksi myös Diandralle, Jenni Jaakkolalle ja Benjaminille.
Lindroth oli julkaisemassa sooloalbumia, jolta julkaistiin vuonna 2014 single ”Annika”. Ensimmäistä sooloalbumia ei toistaiseksi ole julkaistu ja hän on jättänyt soolouransa myös tauolle.
Heinäkuusta 2016 hän on julkaissut kappaleita yhdessä Ida Paulin kanssa duona Ida Paul & Kalle Lindroth.
Yksityiselämä

Lindroth ja hänen Hanna-vaimonsa avioituivat elokuussa 2016 ja saivat pojan kesäkuussa 2017.
Diskografia

”Annika” (single, 2014)
Aiheesta muualla

Kalle Lindroth Internet Movie Databasessa. (englanniksi)
Kalle Lindroth Elonetissä.
Kalle Lindroth Summerin kuvauksissa Lappeenrannassa kesällä 2011.
Antti Waris

Antti Waris  (7. lokakuuta 1847 Kontiolahti – 2. lokakuuta 1905 Polvijärvi) oli suomalainen kauppias, maanviljelijä ja valtiopäivämies.
Wariksen vanhemmat olivat  Heikki Paavonpoika Varis ja Eeva Helena Varis ja puoliso Gustava Immonen. Talollinen, kauppias Antti Waris oli talonpoikaissäädyssä Liperin tuomiokunnan edustaja valtiopäivillä 1885. Hän ei käyttänyt valtiopäivillä yhtään puheenvuoroa. Hän kuului vuoden 1899 suureen lähetystöön Polvijärven edustajana.
Antti Saarela

| Antti Saarela> Henkilötiedot |
| --- | --- |
Syntynyt: 6. heinäkuuta 1899 Tampere
Kuollut: 4. maaliskuuta 1981 (81 vuotta) Tampere
Kansalaisuus:  suomalainen
Taiteilija
Ala:  taidemaalari
Antti Akseli Saarela (6. heinäkuuta 1899 Tampere – 4. maaliskuuta 1981 Tampere) oli tamperelainen taidemaalari, joka teki pääasiassa henkilö- ja maisemamaalauksia.
Saarelan vanhemmat olivat työnjohtaja Kustaa Saarela ja Liisa Sofia Saarela omaa sukua Pyhtilä. Hän kävi neljä luokkaa Tampereen suomalaista lyseota ja opiskeli taidetta 1919–1923 Suomen Taideyhdistyksen piirustuskoulussa, jossa hänelle myönnettiin oppilaspalkinto. Ulkomaisia vaikutteita Saarela hankki opintomatkallaan Ranskaan ja Italiaan 1924 sekä Ranskaan 1929. Ulkomaisiin taideopintoihin hän osallistui Italian Roomassa pidetyllä freskomaalauskurssilla 1957-1958.
Teoksiaan Saarela sai ensi kerran taidenäyttelyyn Helsingissä 1921 ja osallistui sittemmin suomalaisiin yhteisnäyttelyihin eli Suomen Taiteilijaseuran näyttelyyn vuosina 1921, 1922, 1923, 1934 ja 1939. Yksityisnäyttelyitä hän piti Tampereella useita vuodesta 1923 lähtien sekä Helsingissä 1938 ja 1953 sekä yksityisnäyttelyn Jyväskylässä, Jämsässä, Kotkassa, Mäntässä, Nokialla, Porissa ja Valkeakoskella. Ulkomailla Saarelan teoksia oli esillä Portugalissa Póvoa de Varzim -nimisessä kaupungissa vuonna 1955.
Saarelan teoksia on hyväksytty monen yhteisön taidekokoelmaan. Tällaisia yhteisöjä ovat ainakin Kangasalan kunta, Nokian kaupunki, Porin kaupunki, Tampereen kaupunki, Kotkan kaupunginteatteri, Tampereen Teatteri, Emil Aaltosen säätiö ja Gösta Serlachiuksen taidesäätiö. Ulkomaiseen taidekokoelmaan hänen teoksiaan on päätynyt Póvoa de Varzimin kaupungissa Portugalissa.
Antti Saarela oli Tampereen Taiteilijaseuran ja Suomen Taidepiirtäjien Liiton jäsen. Tampereen kaupungin seinämaalauskilpailussa hän sai toisen palkinnon 1933 ja Kaupin parantolan seinämaalauskilpailussa hänen työnsä lunastettiin 1952. Saarelalle myönnettiin Ahlströmin apuraha 1938 ja hän sai valtion taiteilijaeläkkeen 1974.
Aiheesta muualla

Kuvataiteilijamatrikkeli
Suomalaisen kuvataiteen bibliografia
Alapihlaja

Alapihlaja on kylä Virolahdella. Se sijaitsee kuninkaantien molemmin puolin loivassa rinteessä josta suuri osa on peltoa ja joka etelässä rajoittuu mereen Porolahteen. Kylän halki laskee Pihlajanjoki joka virtaa pohjoispuolella sijaitsevasta Yläpihlajan kylästä.
Kansantarinoiden mukaan munkit ovat keskiajalla lähetystyötä tehdessään saarnanneet kylän kaakkoisosassa sijaitsevalla Lammaskalliolla ja väitetään, että tällä kalliolla olisi yhä munkkien hakkaamia kirjoituksia, jotka ovat peittyneet sammalen alle. Keskiajalla Alapihlajassa sijaitsi huomattava rälssitila, joka myöhemmin testamentattiin kirkolle. Tätä tilaa viljeli lampuoteina 1500-luvulla Kimosen suku.
1600-luvulla kylästä hankki tilan mm. skotlantilaissukuinen Jacob Lindsay. Tämä tila siirtyi pian Halfbiörn-suvulle, jonka omistuksessa se oli pitkän aikaa. Maaliskuussa 1753 tämän tilan osti kolme vehkalahtelaista talonpoikaa, joiden sukunimeksi tuli Halfbjörn tilan mukaan. 1794 Venäjän keisarinna Katariina lahjoitti kuitenkin mm. Alapihlajan kylän ”sielut” eversti Jean Prevot de Lumianille, joka kuitenkin jo viiden vuoden kuluttua joutui panttaamaan lahjoitus­maansa eräälle haminalaiselle porvarille. Lopulta tilat joutuivat Baeckman-suvulle ja erinäisten vaiheiden jälkeen 1885 valtiolle, jolloin kyläläisten oli mahdollista ostaa tilat itselleen. Jo 1836 jotkut alapihlajalaiset olivat kuitenkin ostaneet rälssimaata Säkäjärven kylästä.
Kirjallisuutta

Kaukiainen, Yrjö: Virolahden historia I 1850-luvulle. Virolahden kunta, Lappeenranta 1970
Tompuri, Annikki: Alapihlajan aatelisista ja muistakin kylän asukkaista (1983). moniste, Virolahden kirjasto
Byckling, Seija: Byckling : Virolahden kunnan Alapihlajan kylässä sijaitsevan Bycklingin tilan historiaa, tilan asukkaiden sukujuuria, jälkipolvia, valokuvia ym, 2017 170 s.
Aiheesta muualla

Harjun tila Kymipedia. Arkistoitu 19.7.2014. Viitattu 11.1.2010.
Ambohimanga

Ambohimanga
Ambohimanga on kuninkaallinen rauniokukkula Madagaskarin saarella, 21 kilometriä Antananarivon kaupungista pohjoiseen. Siellä on hautapaikkoja ja kaupungin rauniot. Madagaskarilaiset pitävät kukkulaa valtionsa syntypaikkana, joten sillä on tärkeä kansallinen merkitys. Kukkula on Unescon maailmanperintökohde.
Anttolan kirjasto

| Anttolan kirjasto |
| --- | --- |
Sijainti:  Taipaleentie 31, 52100 Anttola (Mikkeli)
Koordinaatit:  61.5839°N, 27.6459°E
Tyyppi:  lähikirjasto
Kotisivut
Anttolan kirjasto on Mikkelin Anttolan pitäjän Anttolan kirkonkylän Anttolatalossa toimiva yleinen kirjasto. Sen naapurustosta löytyvät muun muassa Anttolan yhtenäiskoulu ja Anttolan hyvinvointiasema. Anttolan kirjasto on osa Mikkelin seutukirjastoa ja Lumme-kirjastoja. Tämän kirjastokimpan aineistot ovat kirjastokimppaan osallistuvien kuntien asukkaiden lainattavissa.
Aiheesta muualla

Anttolan kirjasto (mikkeli.fi)
Ambon

Ambon voi tarkoittaa seuraavia:
Ambon, saari Indonesiassa
Ambon, kaupunki joka sijaitsee edellä mainitulla saarella
Ambon, Ranskan kunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ambon”, voi hakea sivunnimihaulla, laajalla sivunnimihaulla tai tekstihaulla.
Katajanokan tulli- ja pakkahuone

| Katajanokanlaituri 5 |
| --- | --- |

Sijainti:  Katajanokka, Helsinki, Suomi
Koordinaatit:  60°10′00″N 24°57′44″E﻿ / ﻿60.1665872°N 24.9622116°E﻿ / 60.1665872; 24.9622116
Rakennustyyppi:  Toimistorakennus (en) ja entinen varasto (d)
Rakennusmateriaali:  Tiili
Tyylisuunta:  Uusrenessanssi ja jugend
Suunnittelija:  Gustaf Nyström
Valmistumisvuosi:  1901
Omistaja:  Helsinki
 fiKatajanokanlaituri 5 
Tulli- ja pakkahuone on  Helsingin Katajanokalla sijaitseva historiallinen rakennus. Se valmistui vuonna 1901, ja kyseessä on Helsingin kolmas pakkahuone vanhan tulli- ja pakkahuoneen (1765) sekä uuden tulli- ja pakkahuoneen (1854) jälkeen. Rakennus sijoittuu Katajanokanlaiturin, Kanavakadun, Satamakadun ja Ankkurikadun väliin.
Tulli- ja pakkahuoneen huoneistopinta-ala on 6 268 neliömetriä. Rakennusta ei ole suojeltu asemakaavalla, mutta se on osa vanhaa Katajanokkaa, valtakunnallisesti merkittävää kulttuuriympäristöä. Vuonna 2023 Helsingin kaupunki käynnisti hintakilpailun rakennuksen myymiseksi ja kehittämiseksi.
Historia

Rakennuksen suunnitteli Gustaf Nyström sen jälkeen, kun kaksi aikaisempaa tulli- ja pakkahuonetta oli todettu riittämättömiksi. Rakennustyöt alkoivat maaliskuussa 1899. Tyylillisesti rakennus edustaa uusrenessanssia yhdistettynä jugendiin. Sommittelussa on yhtäläisyyksiä Nyströmin suunnitteleman Vanhan kauppahallin (1899) kanssa. Pääjulkisivu sisäänkäynteineen on eteläpuolella eli meren suunnassa.
Rakennuksessa on kaksi kerrosta, ja siihen sijoitettiin alun perin sekä kylmää että lämmintä pakkahuone- eli tullivarastotilaa osana Eteläsatamaa. Rakennukseen kuuluivat myös tullikamari sekä liikennekonttorin työskentely- ja asiakastilat. Se oli tullin käytössä vuoteen 1993 asti, jolloin tulli muutti Sörnäisiin. Rakennus kunnostettiin vuonna 1994 ja peruskorjattiin vuosina 1999–2000. Osa tiloista kunnostettiin toimistokäyttöön, ja rakennusta ovat käyttäneet esimerkiksi markkinointi- ja it-alan yritykset. Vuosina 1994–2019 Helsinki vuokrasi rakennuksesta tiloja moskovalaisille yrityksille.
Kuvia

Sisätiloja vuonna 1903.
Helsingin satamarata tulli- ja pakkahuoneen edustalla vuonna 1970.
Aiheesta muualla

Kuvia tai muita tiedostoja aiheesta Katajanokan tulli- ja pakkahuone Wikimedia Commonsissa
Anttolan yhtenäiskoulu

| Anttolan yhtenäiskoulu |
| --- | --- |
Sijainti:  Sahalantie 2, 52100 Anttola (Mikkeli) 
Koordinaatit:  61.5841°N, 27.6480°E
Tyyppi:  yhtenäiskoulu
Rehtori:  Rehtori: Tiina Niskala Apulaisjohtaja: Juho Paakkari
Luokat:  0–9
Oppilaita:  137 (2018-2019, lisäksi esikoululaisia)
Verkkosivut
Anttolan yhtenäiskoulu on Mikkelin kaakkoisosassa Anttolan pitäjässä sijaitseva yhtenäiskoulu (luokka-asteet 1–9 +esikoulu). Koulu toimi vuoteen 2019 asti väestötiloissa parakeissa sisäilmaongelmien takia.
Anttolaan valmistui uusi koulu vuonna 2019, kun edellinen koulu jouduttiin purkamaan sisäilmaongelmien takia vuonna 2016. Koulun vieressä sijaitsee myös liikuntasali.
Vuonna 2016 Anttolan yhtenäiskoulua kävi 167 peruskoulun oppilasta. Lisäksi koulussa on esikoululaisten opetusta.
Aiheesta muualla

Oppilasalueet ja peruskoulut kartalla Mikkelin kaupunki, mikkeli.fi. Viitattu 4.7.2019.
American Le Mans Series -kausi 2002

American Le Mans Series -kausi 2002 oli IMSA:n American Le Mans Series -sarjan neljäs kausi. Kaudella ajettiin Le Mans Prototype- ja Gran Turismo -luokkien autoilla, jotka jaettiin luokkiin LMP900, LMP675, GTS ja GT. Kausi alkoi 16. maaliskuuta 2002 ja päättyi kymmenen kilpailun jälkeen 12. lokakuuta 2002.
Kilpailukalenteri

| Nro | Kilpailu | Rata | Päivämäärä |
| --- | --- | --- | --- |
| 1. |  Sebringin 12 tunnin ajo | Sebring International Raceway | 16. maaliskuuta |
| 2. |  Sonoman Grand Prix | Infineon Raceway | 19. toukokuuta |
| 3. |  American Le Mans at Mid-Ohio | Mid-Ohio | 30. kesäkuuta |
| 4. |  Road America 500 | Road America | 7. heinäkuuta |
| 5. |  Grand Prix of Washington D.C. | RFK Stadium street circuit | 21. heinäkuuta |
| 6. |  Le Grand Prix de Trois-Rivières | Circuit Trois-Rivières | 3. elokuuta |
| 7. |  Grand Prix of Mosport | Mosport Park | 18. elokuuta |
| 8. |  Monterey Sports Car Championships | Laguna Seca | 22. syyskuuta |
| 9. |  American Le Mans Challenge | Miamin katurata | 5. lokakuuta |
| 10. |  Petit Le Mans | Road Atlanta | 12. lokakuuta |
Tallien mestaruus

Pisteitä jaettiin sijoitusten mukaan seuraavasti:
25-21-19-17-15-14-13-12-11-10-...
Poikkeuksena Sebringin 12 tunnin ajo ja Petit Le Mans, joissa pisteet jaettiin seuraavasti:
30-26-24-22-20-19-18-17-16-15-...
Autot, jotka eivät onnistuneet suorittamaan 70 % voittajan ajamasta matkasta, eivät saaneet pisteitä. Tallit saavuttivat pisteitä vain korkeimmin sijoittuneesta autostaan.
Tallien mestaruus > LMP900-tulokset

| Sija | Talli | Runko | Moottori | 1 | 2 | 3 | 4 | 5 | 6 | 7 | 8 | 9 | 10 | Yhteensä |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  Audi Sport North America | Audi R8 | Audi 3.6L Turbo V8 | 30 | 12 | 25 | 25 | 21 | 25 | 25 | 25 | 25 | 30 | 243 |
| 2. |  Champion Racing | Audi R8 | Audi 3.6L Turbo V8 | 26 | 21 | 12 | 19 | 15 | 19 | 21 | 21 | 15 | 26 | 195 |
| 3. |  Panoz Motor Sports | Panoz LMP01 Evo | Élan 6L8 6.0L V8 | 18 | 25 | 19 | 13 | 25 | 17 | 17 | 15 | 17 | 20 | 186 |
| 4. |  Intersport Racing | Lola B2K/10 | Judd GV4 4.0L V10 |  | 15 | 13 | 17 | 12 | 13 | 13 | 13 | 11 | 14 | 121 |
| 5. |  Team Cadillac | Cadillac Northstar LMP02 | Cadillac Northstar 4.0L Turbo V8 | 16 |  |  |  | 17 |  | 19 | 19 | 21 | 24 | 116 |
| 6. |  Dyson Racing Team | Riley & Scott Mk III | Lincoln (Élan) 6.0L V8 | 22 | 17 | 15 |  | 13 | 14 |  |  |  |  | 81 |
| 7. |  MBD Sportscar | Panoz LMP07 | Mugen MF408S 4.0L V8 | 12 | 14 | 14 | 15 |  |  |  |  |  |  | 55 |
| 8. |  Riley & Scott Racing | Riley & Scott Mk III C | Élan 6L8 6.0L V8 | 24 |  |  |  |  |  |  |  | 14 | 16 | 54 |
| 9. |  Chamberlain | Dome S101 | Judd GV4 4.0L V10 |  |  |  |  |  |  |  | 12 | 10 | 15 | 37 |
| 10. |  Team Ascari | Ascari KZR-1 | Judd GV4 4.0L V10 | 19 |  |  |  |  |  |  |  |  |  | 19 |
| 11. |  Sezio Florida Racing Team | Norma M2000 | Ford (Kinetic) 6.0L V8 |  |  |  |  |  |  |  |  |  | 17 | 17 |
| 12. |  Gunnar Racing | Panoz LMP-1 Roadster-S | Élan 6L8 6.0L V8 | 13 |  |  |  |  |  |  |  |  |  | 13 |
Tallien mestaruus > LMP675-tulokset

| Sija | Talli | Runko | Moottori | 1 | 2 | 3 | 4 | 5 | 6 | 7 | 8 | 9 | 10 | Yhteensä |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  KnightHawk Racing | MG-Lola EX257 | MG (AER) XP20 2.0L Turbo I4 | 22 | 21 | 19 | 19 | 17 | 15 | 17 | 25 | 25 | 22 | 202 |
| 2. |  Intersport Racing | MG-Lola EX257 | MG (AER) XP20 2.0L Turbo I4 | 30 | 19 | 17 | 15 | 25 | 17 | 14 | 19 | 15 | 30 | 201 |
| 3. |  Archangel Motorsports | Lola B2K/40 | Ford (Millington) 2.0L Turbo I4 |  | 25 | 21 | 25 | 19 | 21 | 19 | 17 | 17 | 26 | 190 |
| 4. |  Team Bucknum Racing | Pilbeam MP84 | Nissan (AER) VQL 3.0L V6 Nissan (AER) VQL 3.4L V6 | 17   |  |  25 | 17   |  21 |  25 |  25 |  15 |  14 | 24   | 183 |
| 5. |  Dyson Racing Team | MG-Lola EX257 | MG (AER) XP20 2.0L Turbo I4 |  |  |  |  |  |  | 15 | 21 | 21 | 18 | 75 |
| 6. |  Team Spencer Motorsports | Lola B2K/42 | Mazda 20B 2.0L 2-Rotor |  | 17 | 14 |  |  |  |  | 13 |  | 15 | 59 |
| 7. |  AB Motorsport | Pilbeam MP84 | Nissan (AER) VQL 3.0L V6 |  |  | 15 | 21 |  |  |  |  | 19 |  | 55 |
| 8. |  AutoExe Motorsports | WR LMP-02 | Mazda R26B 2.6L 4-Rotor | 24 |  |  |  |  |  |  |  |  | 17 | 41 |
| 9. |  Essex Racing | Lola B2K/40 | Nissan (AER) VQL 3.0L V6 |  |  |  |  |  | 19 | 21 |  |  |  | 40 |
| 10. |  Racing Organisation Course | Reynard 2KQ-LM | Volkswagen 2.0L Turbo I4 | 26 |  |  |  |  |  |  |  |  |  | 26 |
| 11. |  Welter Racing | WR LMP-01 | Peugeot 2.0L Turbo I4 | 20 |  |  |  |  |  |  |  |  |  | 20 |
| 12.= |  Kyser Racing | Lola B2K/40 | Nissan (AER) VQL 3.0L V6 | 19 |  |  |  |  |  |  |  |  |  | 19 |
| 12.= |  Archangel Motorsport | Reynard 01Q | Ford (Nicholson-McLaren) 3.3L V8 |  |  |  |  |  |  |  |  |  | 19 | 19 |
| 14.= |  Noel del Bello Racing | Reynard 2KQ-LM | Volkswagen 2.0L Turbo I4 | 18 |  |  |  |  |  |  |  |  |  | 18 |
| 14.= |  R.N. Motorsports | Reyna02S | Zytek ZG348 3.4L V8 |  |  |  |  |  |  |  |  |  | 18 | 18 |
Tallien mestaruus > GTS-tulokset

| Sija | Talli | Runko | Moottori | 1 | 2 | 3 | 4 | 5 | 6 | 7 | 8 | 9 | 10 | Yhteensä |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  Corvette Racing | Chevrolet Corvette C5-R | Chevrolet 7.0L V8 | 30 | 25 | 25 | 25 | 25 | 25 | 25 | 19 | 25 | 30 | 254 |
| 2. |  Konrad Motorsport | Saleen S7-R | Ford 7.0L V8 | 26 | 19 | 17 | 14 | 17 | 14 | 19 | 21 | 14 | 20 | 181 |
| 3. |  American Viperacing | Dodge Viper GTS-R | Dodge 8.0L V10 | 20 | 17 | 19 | 17 | 15 | 17 | 17 | 17 | 15 | 18 | 172 |
| 4. |  Team Olive Garden | Ferrari 550 Maranello | Ferrari 5.4L V12 | 13 |  | 15 | 19 | 19 | 19 | 14 | 14 | 17 | 22 | 152 |
| 5. |  Prodrive | Ferrari 550-GTS Maranello | Ferrari 6.0L V12 | 19 |  |  |  |  |  |  | 25 | 19 | 26 | 89 |
| 6. |  Graham Nash Motorsport | Saleen S7-R | Ford 7.0L V8 | 14 |  |  |  |  |  |  |  | 13 | 17 | 44 |
| 7. |  Larbre Compétition | Chrysler Viper GTS-R | Chrysler 8.0L V10 | 24 |  |  |  |  |  |  |  |  |  | 24 |
| 8. |  Park Place Racing | Saleen S7-R | Ford 7.0L V8 | 18 |  |  |  |  |  |  |  |  |  | 18 |
| 9. |  Team Carsport Holland | Chrysler Viper GTS-R | Chrysler 8.0L V10 | 17 |  |  |  |  |  |  |  |  |  | 17 |
Tallien mestaruus > GT-tulokset

| Sija | Talli | Runko | Moottori | 1 | 2 | 3 | 4 | 5 | 6 | 7 | 8 | 9 | 10 | Yhteensä |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  Alex Job Racing | Porsche 911 GT3-RS | Porsche 3.6L Flat-6 | 30 | 25 | 21 | 25 | 25 | 25 | 19 | 25 | 25 | 30 | 250 |
| 2. |  The Racer's Group | Porsche 911 GT3-RS | Porsche 3.6L Flat-6 | 22 | 21 | 25 | 19 | 21 | 19 | 25 | 19 | 19 | 20 | 210 |
| 3. |  Orbit | Porsche 911 GT3-RS | Porsche 3.6L Flat-6 | 19 | 15 | 14 | 15 | 14 | 15 | 21 | 15 | 15 | 22 | 165 |
| 4. |  Seikel Motorsport | Porsche 911 GT3-RS | Porsche 3.6L Flat-6 | 26 | 12 |  | 17 |  |  | 17 | 14 |  | 18 | 104 |
| 5. |  J-3 Racing | Porsche 911 GT3-RS | Porsche 3.6L Flat-6 |  | 17 | 19 | 11 | 11 |  |  | 11 | 17 |  | 86 |
| 6. |  Porschehaus Racing | Porsche 911 GT3-RS | Porsche 3.6L Flat-6 |  | 13 | 15 | 12 | 9 | 17 | 13 |  |  |  | 79 |
| 7. |  Alegra Motorsport | BMW M3 | BMW 3.2L I6 |  |  |  |  | 13 | 14 |  |  | 11 | 17 | 55 |
| 8. |  Petersen Motorsports | Porsche 911 GT3-RS | Porsche 3.6L Flat-6 |  | 11 | 12 |  |  |  |  |  |  | 26 | 49 |
| 9. |  Risi Competizione | Ferrari 360GT Modena | Ferrari 3.6L V8 |  |  |  |  |  |  |  | 21 |  | 24 | 45 |
| 10. |  P.K. Sport | Porsche 911 GT3-R Porsche 911 GT3-RS | Porsche 3.6L Flat-6 |  24 |  |  |  |  |  |  |  |  | 19   | 43 |
| 11. |  Schumacher Racing | Porsche 911 GT3-RS | Porsche 3.6L Flat-6 |  | 10 | 17 |  | 15 |  |  |  |  |  | 42 |
| 12. |  Cirtek Motorsport | Porsche 911 GT3-R | Porsche 3.6L Flat-6 | 12 |  |  |  |  |  |  |  |  | 16 | 28 |
| 13. |  Perspective USA Corporation | Porsche 911 GT3-RS | Porsche 3.6L Flat-6 |  |  |  |  |  |  |  |  | 13 | 14 | 27 |
| 14. |  XL Racing | Ferrari 550 Maranello | Ferrari 5.4L V12 |  |  |  | 13 |  |  |  |  |  | 12 | 25 |
| 15. |  917 Racing Team | Porsche 911 GT3-RS | Porsche 3.6L Flat-6 | 18 |  |  |  |  |  |  |  |  |  | 18 |
| 16. |  Freisinger Motorsport | Porsche 911 GT3-RS | Porsche 3.6L Flat-6 | 15 |  |  |  |  |  |  |  |  |  | 15 |
| 17. |  JMB Racing | Ferrari 360GT Modena | Ferrari 3.6L V8 | 14 |  |  |  |  |  |  |  |  |  | 14 |
| 18.= |  Harlow Motorsport Ricardo | Porsche 911 GT3-R | Porsche 3.6L Flat-6 | 13 |  |  |  |  |  |  |  |  |  | 13 |
| 18.= |  Sebah Automotive | Porsche 911 GT3-R | Porsche 3.6L Flat-6 |  |  |  |  |  |  |  |  |  | 13 | 13 |
| 20.= |  Front Porch Racing | Porsche 911 GT3-R | Porsche 3.6L Flat-6 |  |  |  |  | 12 |  |  |  |  |  | 12 |
| 20.= |  Rennwerks Motorsports | Porsche 911 GT3-R | Porsche 3.6L Flat-6 |  |  |  |  |  |  |  | 12 |  |  | 12 |
| 22.= |  Spyker Squadron | Spyker C8 Double-12R | BMW 4.0L V8 | 10 |  |  |  |  |  |  |  |  |  | 10 |
| 22.= |  Speedsource | Porsche 911 GT3-R | Porsche 3.6L Flat-6 |  |  |  |  | 10 |  |  |  |  |  | 10 |
Aiheesta muualla

American Le Mans Series -sarjan kotisivut
American Le Mans Series -kaudet
1999
2000
2001
2002
2003
2004
2005
2006
2007
2008
2009
2010
2011
2012
2013
Alanen (Laukaa, Moisionkylä)

| Alanen |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°28′29″N, 25°50′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskuoja:  oja Peurunkaan 
Järvinumero:  14.333.1.016
Mittaustietoja
Pinnankorkeus:  106,9 m  
Pituus:  780 m  
Leveys:  590 m  
Rantaviiva:  2,378 km  
Pinta-ala:  27,261 ha  
Saaria:  ei saaria 
 fiAlanen 
Alanen  on Keski-Suomessa Laukaassa Moisionkylän lähellä sijaitseva järvi.
Maantietoa

Järven pinta-ala on 27 hehtaaria, se on 800 metriä pitkä ja 600 metriä leveä. Järvellä ei ole kartan mukaan saaria.  Sen rantaviivan pituus on 2,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Peurungan valuma-alueeseen (14.333) se kuuluu. Järven vedenpinnan korkeus on 106,9 metriä mpy.
Amblyrhynchichthys truncatus

| Amblyrhynchichthys truncatus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Karpit Cyprinidae
Suku::  Amblyrhynchichthys
Laji::  truncatus
Kaksiosainen nimi
 Amblyrhynchichthys truncatus  (Bleeker, 1850) 
Katso myös
   Amblyrhynchichthys truncatus Wikispeciesissä   Amblyrhynchichthys truncatus Commonsissa 
Infobox OKNimi-testi OKIUCN-testi OK: 
Amblyrhynchichthys truncatus on karppien heimoon (Cyprinidae) kuuluva makean veden kalalaji. Se on laajalle levinnyt  Kaakkois-Aasiassa. Kala on tyypillisesti noin 30 senttimetrin mittainen, enintään 40 senttimetrin.
Altai Urjanhai

Altai Urjanhai on mongolien etninen alaryhmä Mongolian länsiosissa ja Kiinan Xinjiangissa. Urianhai on useiden eri mongolien alaryhmien huonosti määritelty termi, ja Altai Urianhai on taas yksi urianhaiden ryhmistä. Myös tuvaanit on tunnettu nimityksellä Urianhai. Vuonna 1989 heitä oli Mongoliassa 21 300 ja Kiinassa vuonna 1999 arviolta 5 000. Altai Urianhait puhuvat oiraatin kieltä.
Historia

1200-luvulla Il-kaanien valtakunnassa asunut Rashid'ud-Din kuvaili urianhaita eristäytyneeksi metsissä Siperiassa asuneeksi kansaksi, joka harjoitti metsästystä. Urianhai nimitys on sama kuin aikanaan kuuluisalla mongoliheimolla, mutta Rashid'ud-Din teki omissa kirjoituksissaan selväksi, että kyse oli kahdesta selvästi erillisestä ryhmästä. 1600-luvulta lähtien urianhai-nimitystä käytettiin Mongoliasta luoteeseen asuneiden heimojen yleisnimityksenä, olivatpa he sitten samojedejä, turkkilaisukuisia tai mongoleja. Dsungaarit alistivat urianhait, ja heidän joutuessaan puolestaan Qing-dynastian vallan alle Kiinan luoteisosiin perustettiin useita Urianhai-nimen saaneita hallintoalueita. Altai Urjanhain keskus oli Hovdin kaupungissa.
Xinjiangissa tapahtuneen kapinan jälkeen vuosina 1864–1877 Altain Urianhain alueelle alkoi muuttaa kazakkeja. Vuonna 1913 alue jakautui Kiinan ja vastaitsenäistyneen Mongolian hallitsemiin osiin. Vuonna 1940 osasta Altai Urianhaiden ja kazakkien alueita muodostettiin Mongolian puolella Bajan-Ölgiin provinssi. Uuden provinssin elämää hallitsivat kazakit ja Altai Urianhaiden suhteellinen osuus laski alueella 2,5 kertaisesti vuosien 1940 ja 1989 välillä. Tähän on vaikuttanut muun muassa muutto muille alueille. Nykyisin Altain Urianhait ovat yksi Mongolian huonoimmin koulutetuista etnisistä ryhmistä.